Kedves Táncosok!

Elérkezett a nagy nap: az év végi bemutató. Az iskolai fellépésekre általában eljönnek családtagjaitok, ismerőseitek, barátaitok, osztálytársaitok, tanáraitok. Néha az is előfordul, hogy nem minden meghívott vendég tud jelen lenni a táncbemutatón. Olyankor általában videóra veszitek az előadást, így felvételről is visszanézhetitek a rendezvényt. Hogy megtiszteljük a jelen lévőket és az „utókor” számára a lehető legjobb formánkat örökítsük meg, öltözzetek fel csinosan, készítsétek el magatoknak a legszebb frizurátokat, a lányok esetleg egy nagyon óvatos, halvány és ízléses sminket is feltehetnek. Mutassátok be, hogy milyen ügyesen készültetek hétről hétre a tánc órákon. A fellépő ruha nemcsak a közönség miatt fontos: Ti is egészen másképp tartjátok magatokat, másképp viselkedtek, ha csinosan vagytok öltözve. Szép ruhában talán még jobban odafigyeltek arra, hogy hogyan táncoltok, és ez a lelki többlet hozzátesz a produkciótokhoz. Az év végi vizsga és minden fellépés vagy verseny előtt győződjetek meg róla, hogy a táncruhátok tiszta és jó illatú –e, nincs –e rajta esetleg egy pici szakadás vagy javítani-való. Ugyanez vonatkozik a tánccipőtökre. Mindig legyetek igényesek arra, ahogyan megjelentek és felléptek. Nemcsak önmagatokkal és párotokkal szembeni, hanem a közönséggel és a pontozóbírókkal szembeni tiszteleteteket is kifejezitek ezzel.

**37. hét** – **ÉV VÉGI VIZSGA.**

|  |  |  |
| --- | --- | --- |
| Bemelegítés | Az alapos és „hivatalos” bemelegítést most egy gyors átmozgatással fogjuk helyettesíteni. Csináljatok pár vállkörzést, mozgassátok be a nyakatokat, legyen egy pár bokakörzés, lábujjhegyre-emelkedés és helyben szökdelés. | Videós segítséget a korábbi tananyagok mellékleteként találtok a honlapon. Böngésszétek át az egész éves anyagot vizsga előtt! |
| Tánc | Készítsetek egy zenei listát, amelyben egymás után az általatok kívánt sorrendben rendezitek el a zenéket, és mutassátok be a tanult táncainkat. Ha gondoljátok, fel is konferálhatjátok magatokat, röviden bemutathatjátok szóban is az éppen bemutatásra kerülő táncot. | |
| Az ez évben tanult táncok (nem kötelező ugyanebben a sorrendben letáncolni őket):  Angol keringő  Tango  Bécsi keringő  Slowfox  Quickstep  Samba  Cha Cha Cha  Rumba  Paso Doble  Jive | A Youtube segítségével megtaláltok minden tánchoz szükséges zenét. A korábbi hetek óravázlatai sok segítséget nyújtanak a keresgéléshez. |
| Levezetés | A bemutató végén kérjétek meg a nézőiteket (szüleiteket), hogy egy tánc erejéig kapcsolódjanak be a mozgásba. Ha van kedvetek táncoljatok el közösen pl. egy Bécsi keringőt vagy Twistet! | |